Rakennus, jossa sijaitsi vanha paloasema. Nykyään se toimii oopperatalona.
**Norlannin ooppera** (ruots. *NorrlandsOperan*, NOP) on oopperatalo, joka sijaitsee Uumajassa, Norlannissa, Ruotsissa.

Norlannin ooppera perustettiin vuonna 1974 alueellisena oopperakokonaisuutena. Sen ensimmäinen artistinen johtaja oli Arnold Östman vuosina 1974–1979. Norlannin oopperalla on oma sinfoniaorkesteri ja tilat oopperalle, tanssille, musiikille ja taiteelle työpajoineen ja studioineen.

Sen ylikapellimestareina ovat toimineet Roy Goodman (1995–2001); Kristjan Järvi (2000–2004); Andrea Quinn (2005–2009); Rumon Gamba (2009–2015) ja Elim Chan (2017-2018). Orkesterin päävierailijana toimii syksystä 2022 alkaen Ville Matvejeff.

Norlannin oopperan omistus on jaettu Uumajan kunnan (40 %) ja Västerbottenin läänin (60 %) kesken.

Esiintymistilat
---------------

Norlannin oopperassa on neljä salonkia, seuraavin istumapaikoin:

* **Teatern** (teatteri): 470 paikkaa
* **Konsertsalen** (konserttisali): 569 paikkaa
* **Black Box**: 260 paikkaan asti
* **B-salen** (B-sali): 64 paikkaa (ensijaisesti lasten näytöksiin)

Rakennuksessa on myös *Vita kuben* (Valkoinen kuutio), joka toimii näyttelytilana nykytaiteelle.

Historia
--------

Norlannin ooppera perustettiin vuonna 1974 Ruotsin kulttuurin uudistamisen seurauksena samana vuonna. Musiikkiteatteriryhmä *Sångens makt* muodosti vastaperustetun oopperakokonaisuuden ytimen. Ryhmän täytyi aluksi käyttää väliaikaisia tiloja, mutta pian he löysivät pysyvämmän kodin Umeå Folkets husista. Norlannin oopperan ensimmäinen johtaja oli Arnold Östman, joka oli myös oopperan taiteellinen johtaja vuosina 1974-1979.

Vuonna 1984 Norlannin ooppera muutti vanhaan, vuonna 1937 rakennettuun paloasemaan Uumajassa, jonka on suunnitellut Wejke & Ödeen. Paloasemalle tehtiin laaja uudelleenrakentaminen ja laajentaminen, jotka suunnitteli Olle Qvarnström.

Vuonna 2002 rakennettu teatteri- ja konserttisali, joka on yhdistetty vanhaan oopperataloon, vihittiin. Uudessa rakennuksessa on 480 paikkaa, suuri näyttämö, jossa sivunäyttämöt ja orkesterisyvennys, sekä konserttisali 500 paikalla.

Joka toukokuu vuodesta 2006 lähtien Norlannin ooppera on järjestänyt tiloissaan ja ulkona Operaplanissa vuosittaisen *MADE festivalin*.

Mando Diaon konsertin aikana 27. tammikuuta 2007 osa lattiasta romahti ja yli 20 ihmistä tippui noin kaksi metriä syvään reikään. 22 ihmistä loukkaantui tapahtuman vuoksi.

Lähteet
-------

1. ↑  1:e gästdirigent – Ville Matvejeff *Norrlandsoperan*. Viitattu 13.8.2021. (ruotsiksi)
2. ↑  NorrlandsOperan – en spelplats för nya uttryck! *norrlandsoperan.se*. NorrlandsOperan. Viitattu 8.5.2014. (ruotsiksi)
3. ↑  Petersson, Birgit: *Umeå Folkets hus och dess historia*. Umeå Folkets hus-förening, 1986. (ruotsiksi)
4. ↑  Norrlandsoperan *umea.se*. Umeå kommun.  Arkistoitu 27.4.2009. Viitattu 8.5.2014. (ruotsiksi)
5. ↑  Mycket opera för pengarna *nordiskrenting.se*. Nordisk Renting AB.  Arkistoitu 16.4.2014. Viitattu 8.5.2014. (ruotsiksi)
6. ↑  Norrlandsoperan — en ständig rörelse *umea.se*. Portalen för Umeå.  Arkistoitu 3.5.2014. Viitattu 8.5.2014. (ruotsiksi)
7. ↑  MADE 2014 *umea2014.se*. Umeå2014.  Arkistoitu 9.5.2014. Viitattu 8.5.2014. (ruotsiksi)
8. ↑  Uumajan konserttisalin lattian romahdus johtui kannatuspalkkien pettämisestä *yle.fi*.  28.1.2007. Yleisradio Oy. Viitattu 8.5.2014.

Aiheesta muualla
----------------

* Kuvia tai muita tiedostoja aiheesta **Norlannin ooppera** Wikimedia Commonsissa

* NorrlandsOperan

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:NorrlandsOperan